Σερβικό Κίνημα Ανανέωσης

Το Σερβικό Κίνημα Ανανέωσης ( , σύντμηση: SPO ή ΣΚΑ) είναι ένα εθνικό φιλελεύθερο και μοναρχιστικό πολιτικό κόμμα στη Σερβία.

Ιστορία 
Το κόμμα Σερβικό Κίνημα Ανανέωσης ιδρύθηκε τον Μάρτιο του 1990, από τους Βουκ Ντράσκοβιτς και Βόισλαβ Σέσελι, κατόπιν διάσπασης από το Σερβική Εθνική Ανανέωση που είχε ιδρυθεί τον Ιανουάριο του 1990 και συγχώνευσης με το Σερβικό Κίνημα Ελευθερίας. Στις βουλευτικές εκλογές του 1990 το ΣΚΑ ήρθε δεύτερο, συγκεντρώνοντας το 15,79% των ψήφων (19 από τις 250 έδρες). Το 1991, μετά από εσωτερικές διαμάχες, ο Βόισλαβ Σέσελι εγκατέλειψε το ΣΚΑ και ίδρυσε το Σερβικό Ριζοσπαστικό Κόμμα. 

Τον Μάιο του 1992 το Σερβικό Κίνημα Ανανέωσης προσχώρησε στην πολιτική συμμαχία "Δημοκρατικό Κίνημα της Σερβίας" μαζί με τα κόμματα: Νέα Δημοκρατία, Δημοκρατικό Κόμμα της Σερβίας και Σερβικό Φιλελεύθερο Κόμμα. Το Δημοκρατικό Κίνημα της Σερβίας ήρθε τρίτο στις εκλογές του 1992, συγκεντρώνοντας το 16,89% των ψήφων (50 έδρες), δεύτερο στις βουλευτικές εκλογές του 1993 συγκεντρώνοντας το 16,64% των ψήφων (45 έδρες), και διαλύθηκε το 1993. Το 1997, ο Βουκ Ντράσκοβιτς ήρθε τρίτος στις προεδρικές εκλογές, και στις βουλευτικές εκλογές το ΣΚΑ ήρθε τρίτο συγκεντρώνοντας το 19,18% των ψήφων (45 έδρες). Το 1998 μία ομάδα αντιφρονούντων με αρχηγό τον Βέλιμιρ Ίλιτς διασπάστηκε από το ΣΚΑ και ίδρυσε τη Νέα Σερβία. 

Στις βουλευτικές εκλόγές του 2000, η Δημοκρατική Αντιπολίτευση της Σερβίας κατάφερε συντριπτική νίκη συγκεντρώνοντας το 64,08% των ψήφων (176 έδρες), ενώ το Σερβικό Κίνημα Ανανέωσης έμεινε εκτός κοινοβουλίου συγκεντρώνοντας το 3,76% των ψήφων μόνο. Το 2003 ο Ντράσκοβιτς δήλωσε ότι η μοναρχία είναι σημείο κλειδί για την Ευρωπαϊκή ολοκλήρωση, και κάλεσε για αποκατάσταση της βασιλείας. Στις βουλευτικές εκλογές του 2003, η συμμαχία του Σερβικού Κινήματος Ανανέωσης με τη Νέα Σερβία συγκέντρωσε το 7,7% των ψήφων, και κέρδισε τις 22 έδρες από τις οποίες οι 13 ήταν του ΣΚΑ. Η συμμαχία ΣΚΑ-ΝΣ συμμετείχε στην κυβέρνηση του Βόισλαβ Κοστούνιτσα, και ο Ντράσκοβιτς έγινε Υπουργός Εξωτερικών.

Το 2005, μία 9-μελής κοινοβουλευτική ομάδα του ΣΚΑ διασπάστηκε και σχημάτισε το Σερβικό Δημοκρατικό Κίνημα Ανανέωσης. Κατόπιν αυτού, το ΣΚΑ έμεινε με 4 βουλευτές μόνο. Στις εκλογές του 2007 το ΣΚΑ συγκέντρωσε το 3,33% των ψήφων και έμεινε εκτός κοινοβουλίου. Στις εκλογές του 2008, το ΣΚΑ συμμετείχε με τη συμμαχία « Για μια Ευρωπαϊκή Σερβία» του Μπόρις Τάντιτς, που κέρδισε συγκεντρώνοντας το 38,42% των ψήφων (102 έδρες). Το Σερβικό Κίνημα Ανανέωσης πήρε τις 4 έδρες, και ο Σρτζαν Σρέτσκοβιτς έγινε Υπουργός Διασποράς στην κυβέρνηση του Μίρκο Τσβέτκοβιτς.

Πρόεδροι του Σερβικού Κινήματος Ανανέωσης

Αποτελέσματα εκλογών

Εθνοσυνέλευση

Χρόνια στην κυβέρνηση

Προεδρικές εκλογές

Παραπομπές 

Πολιτικά κόμματα της Γιουγκοσλαβίας
Σελίδες με πηγές CS1 στα Σερβικά (sr)